Lichterfelde

**Lichterfelde** er en *[[Ortsteil]]* (tysk: «bydel») i Berlins bydel Steglitz-Zehlendorf.

## Geografi
Lichterfelde ligger sør for Dahlem, grenser i øst til Steglitz og i vest til Zehlendorf. Det består av strøkene (tysk: *Ortslagen*) Giesensdorf og Lichterfelde sør og villaområdene Lichterfelde vest og Lichterfelde øst. Bydelen gjennomskjæres av Teltow-kanalen som delvis følger løpet til bekken Bäke (opprinnelig kalt Telte) med kildeutspring på Fichtenberg og utløp i Teltow-kanalen.

## Historie

Lichterfelde ble grunnlagt på 1200-tallet av flamske bosettere. Villaområdet Lichterfelde vest ble grunnlagt i 1865 og regnes som det eldste i sitt slag i Berlin. Det kjennetegnes også i dag av herskapelige villaer fra gründertiden med store hager, små alleer og gater med fast dekke. Villaområdet ble grunnlagt av forretningsmannen Johann Anton Wilhelm von Carstenn som for egen kostnad bygget jernbanestasjonene Lichterfelde Ost (1868) og Lichterfelde West (1872). Med opprettelsen av villaområdene fulgte også en kraftig befolkningsvekst i området. I 1882 ble områdene slått sammen til *Gross-Lichterfelde*. 

Verdens første elektriske sporvognslinje ble bygget i Lichterfelde og gikk fra Lichterfelde stasjon (*Bahnhof Berlin-Lichterfelde Ost*) til den prøyssiske kadettskole i Zehlendorfer Strasse (i dag Finckensteinallee). Linjen ble åpnet i 1881, og teknisk fungerte den. Men når fotgjengere kom borti de strømførende skinnene som lå i gaten, risikerte de farlige strømstøt opp gjennom beina. Hester ble skremt av slike støt og forstyrret trafikken. Lichterfelde-banen måtte derfor nedlegges ganske snart, så trikkens gjennombrudd kom først i USA i 1887.

I 1920 ble området innlemmet i Stor-Berlin, i den daværende bydelen Steglitz. Etter 1945 var området del av den amerikanske sektoren i Vest-Berlin.

## Våpen
Lichterfeldes byvåpen er oppdelt i rødt og hvitt, og viser tre brennende levende lys som stiger opp av en blå bekk. Lysene som også kalles *Lichter*, i «landskap» er et talende våpen. Den blå bekken symbolierer Bäke som tidligere hadde sitt løp forbi Lichterfelde. De tre lysene står for de tre delene av Groß-Lichterfelde: landsbyen Lichterfelde, landsbyen Giesensdorf og villaområdene.

## Severdigheter
I tillegg til villaområdene hører *[[Botanischer Garten Berlin]]* til *Ortsteil*'ens severdigheter. *Thermometersiedlung* («termometer-grenden») er et nytt boligområde sør i Lichterfelde. Gatene i *Thermometersiedlung* er oppkalt etter Anders Celsius, Daniel Gabriel Fahrenheit og naturforskeren René-Antoine Ferchault de Réaumur. I tillegg har Gerhard Mercator gitt navn til en av gatene. Flyberget ble bygget av Otto Lilienthal og brukt i hans flyforsøk.
## Bildegalleri

Fil:Dorfkirche Lichterfelde mit Sakristei.jpg|Lichterfelde landsbykirke.
Fil:Villa Curtiusstrasse.JPG|Villa i Curtiusstrasse.
Fil:Lindenthal Villa.JPG|Villa av Gustav Lilienthal (en såkalt *Lilienthalborg*).
Fil:Thermometersiedlung 0829 Duhanic.jpg|*Thermometersiedlung* («termometer-grenden») ligger sør i Lichterfelde.
Fil:Berlin Teltowkanal Birkbusch.JPG|Teltowkanalen.
Fil:DEU Berlin-Lichterfelde COA.jpg|Lichterfeldes våpen: tre lys - ett for hvert strøk i bydelen - som stiger opp av den blå bekken Bäke.
Fil:LilienthalDenkmal.JPG|Flyberget ble brukt av Otto Lilienthal i hans flyforsøk.


## Referanser


## Eksterne lenker
*